Efter en intens fight over 120 kilometer hastighedsprøver var der i mål kun 4,2 sekunder mellem løbets to bedste. Lokalmatadoren, den mesterskabsførende Brian Madsen fra Slagelse og hans codriver Anja Posorski fra Tjele, sejrede i Peugeot 207 Super 2000 foran sidste års mester Christian Jensen, Ans, der havde Freddy Petersen fra Kjellerup med sig i en bil magen til. Svenstrup-køreren Max Christensen kæmpede sig ind på en femteplads, og fastholder dermed chancen for en podieplads i dette års DM. Stillingen i danmarksmesterskabet efter fire løb: 1. Brian Madsen/Anja Posorki, Slagelse/Tjele, Peugeot 207 Super 2000, 70 point. 2. Ib Kragh/Mie Petersen, Juelsminde/Vejle, Peugeot 207 Super 2000, 52 point. 3. Max Christensen/Ole R. Frederiksen, Svenstrup/Skibby, Subaru Impreza WRX STI, 43 point. 4. Christian Jensen/Søren Tøndborg, Ans/Kjellerup, Peugeot 207 Super 2000, 39 point.

Opsummering:
Fjerde afdeling af danmarksmesterskabet i Rally, Caramba Rally på vejene omkring Slagelse, blev nøjagtig lige så spændende, som der på forhånd var lagt op til.